Tipos antigos: tiu Juannantoni

Tiu Juannantonì, etzu pedrale,
de su malcadu etzu in s'uturinu
faghiat tzotas1 de pilu caddinu
e las bendiat po mesu reale.

Sas mamas, in su chintu madriarcale
jughian su terribbile frustinu
e nois lu timimis de coninu
comente-i sa frea, foras male!

Cand'andend'a iscola passaimis
e ch'idimis filende cussu mostru
a suta-limba lu frastimaimis

ca cun-d-unu fusitu a mesa luna
tessiat s'arma "e su currigiu nostru
e... finas mama nde teniat una.

Su duos de Frealzu 1926

1Tzotas: frustini realizzati con pelo di calallo intrecciato con cui le mamme punivano le malefatte dei bambini